Laura Võigemast

Laura Võigemast (kuni 2024 Laura Kalle, sündinud 13. novembril 1989 Tartus) on eesti näitleja, lavastaja ja dramaturg. Laura Kalle on õppinud Kadrioru Saksa Gümnaasiumis ja Tallinna Prantsuse Lütseumis, mille lõpetas 2008. aastal. 2012. aastal lõpetas ta Tartu Ülikooli filosoofiateaduskonna eesti ja soome-ugri keeleteaduse eriala cum laude ning 2016. aastal Eesti Muusika- ja Teatriakadeemia lavakunstikooli (27. lend) dramaturgina. Aastatel 2016–2020 oli ta Ugala teatri näitleja-dramaturg, alates 2020. aastast on Ugala teatri näitleja, ta on ka lavastanud. Alates 2023. aasta septembrist on ta Raadioteatri loominguline juht. Laura Võigemast on üles astunud filminäitlejana (tudengifilmid "Tosin küsimust Eesti kohta: Vältimatu", 2014 ja "Üürike ilu", 2016). Ta on 2024. aastal linastunud teleseriaali "Elu võimalikkusest maal" kaasstsenarist, olles ka kõrvalosatäitja (pruut). Laura Võigemast on tõlkinud näidendeid: "Once" (John Carney), "Surmkindlad asjad siin elus" ("Things I know to Be True", Andrew Bovell), "Sume on öö" ("Tender is the Night", Francis Scott Key Fitzgerald), "Uhkus ja eelarvamus (justkui)" ("Pride and Prejudice (sort of)" Jane Austen) jt. Ta on tegutsenud ka lavastajana, näiteks 2016. aasta kevadel sai Rahvusooper Estonia kammersaalis näha tema lavastatud Benjamin Britteni õudusooperit "Kruvipööre". Ugala teatris on ta olnud näidendi autoriks ja ka lavastanud koos Liis Aedmaaga "Kui me nüüd ei sure, ei sure me kunagi" (2019) ja "Kui sa tuled, too mul lilli" (2021). Ta on olnud üks dramatiseerijatest lavastustele "Peer Gynt" (2020) ja "Kolm musketäri" (2022). Laura Kalle ja Priit Võigemast on koos näitetrupiga 2023. aastal Tallinna Linnateatris lavastatud improvisatsioonilise lavateose "Suur veeuputus" kaasautorid. 2016–2017 "Uhkus ja eelarve", Anu; Intelligent Küllike; Irma; Endla Teater 2016–2018 "Tasujad", Ekspert-2; Ehitaja; Tubli 2016 "Misantroop", Arsinoé, Célimène'i sõbratar; Eesti Draamateater 2016 "Taevast sajab kõikseaeg kive", Leonore, Otto tütar; VAT Teater 2017 "Lingua Franca", Esitaja, näitleja; Sõltumatu Tantsu Lava 2017–2019 "Nähtamatu daam", Isabel 2017–2021 "Krdi loll lind", Maria 2018–2019; 2021 "Sweeney Todd", kerjusnaine; Vanemuine 2018–2019 "Tuul kuu pealt", Dorinda 2018 "Hipide revolutsioon", osatäitja 2019–2022 "Once", tüdruk 2019–2021 "Etturid", Sõstramäe Helve; einelaualine 2019–2022 "Saja-aastane, kes hüppas aknast välja ja kadus", Sakala reporter, Helju Kajamaa, Allani ema jt. 2019–2021 "Kui me nüüd ei sure, ei sure me kunagi", Lydia Vohu, Terje Kukk, Mari Kiin 2020–2021 "Memm", etendaja; Must Kast 2020 "See on tõeline võlujõud", kontsert 2020–2022 "Valged põdrad", Rosalinda 2021 "Surnud mees", Carmen Holm 2022 "Amadeus", Katherina Cavalieri, Salieri õpilane 2024 "Rohelised niidud", vabaõhuetendus 2019 Ugala kolleegipreemia – parim naisnäitleja 2021 Viljandi linna teatripreemia – lähisuhtevägivallast rääkiva dokumentaalsetel materjalidel põhineva lavastuse "Kui sa tuled, too mul lilli" loomise eest 2022 Eesti teatri aastaauhind – sõnalavastuse eriauhind koos Liis Aedmaa, Mari-Liis Lille ja Priit Põldmaga (lähisuhtevägivalla dokumentaalne, süvitsiminev ja puudutav käsitlus) Alates 2020. aastast on Laura Kalle elukaaslane näitleja Priit Võigemast ning paaril on 2022. aasta jaanuaris sündinud tütar Luule Ellen. Võigemast ja Kalle abiellusid 2024. aasta 21. juunil. Laura vanaisa on Priit Aimla. Laura Kalle. Tartu Ülikool, põhiõppe lõpetamine. Vaadatud 04.10.2024. Kalle, Laura. Eesti Teatriliit, vaadatud 04.10.2024. Laura Kalle: Eestis on liiga vähe poliitilist satiiri. menu.err.ee, 03.11.2023. Kuuele EFTA-le nomineeritud „Elu võimalikkusest maal“ alustab ETV-s. keskeesti.treraadio.ee, 15.03.2024. Laura Kalle. Tõlked näidendibaasis, vaadatud 04.10.2024. "Laura Kalle: iga tegelaskuju on nagu lehvik". ERR. 18. aprill 2016. Laura Kalle. Eesti Lavastuste Andmebaas. Elisabet Reinsalu lavastusest "Suur veeuputus": käisime justkui teraapiagrupis. kultuur.err.ee, 04.05.2023. "Laura Kalle". Ugala. "Teatripreemia". viljandi.ee. "Selgusid teatri aastapreemiate laureaadid". ERR. 27. märts 2022. "Näitlejapaari Priit Võigemasti ja Laura Kalle perre sündis tütar". Elu24.ee. 18. veebruar 2022. Priit Võigemast ja Laura Kalle sõudsid abieluranda ... Kroonika, 24.06.2024. "Laura Kalle vanaisa Priit Aimlast: „Ta oli tohutu öösel-töötaja ja tema kabinetist kostis korralik trükimasinamuusika."". Õhtuleht. 17. aprill 2021. B. Britteni "Kruvipööre". Lavastaja Laura Kalle. audioarhiiv, 18. aprill 2016 Aigi Viira. Laura Kalle vanaisa Priit Aimlast: „Ta oli tohutu öösel-töötaja ja tema kabinetist kostis korralik trükimasinamuusika.“ ohtuleht.ee, 16. aprill 2021. Aigi Viira. Näitleja ja lavastaja Laura Kalle: „Kui pärast koroonapausi oskaksid inimesed üksteist rohkem hinnata ja omavahelist lõhet vähendada, oleks see suur asi.“ ohtuleht.ee, 4. juuni 2021 Priit Võigemastiga abieluranda sõudnud Laura Kalle: see oli loomulik asjade käik. annestiil.delfi.ee, 26. juuni 2024.